Puhmasnõel

Puhmasnõel (Haliichthys taeniophorus) on merinõellaste sugukonda kuuluv kalaliik monotüüpsest perekonnast puhmasnõel.  

See merinõellaste liik kasvab kuni 30 sentimeetri pikkuseks. Elab liivase pinnaga madalvees kuni 16 meetri sügavusel. Leviala hõlmab Lääne-Austraalia rannikumeresid. Keha värv võib varieeruda rohekaskollasest kuni pruunikaspunaseni. 

Perekond Haliichthys kuulub alamsugukonda Syngnathinae. Esimesena kirjeldas uut perekonda oma ainsa liigiga Briti zooloog John Edward Grey 1859. aastal.

Kuna puhmasnõela keha pind on kaetud vetikate lehti meenutavate nahajätketega, siis arvati, et ta on narmaskaladele lähedane liik. Kuid viimased molekulaar-fülogeneetilised uuringud on näidanud, et puhmasnõel ei kuulu tegelikult perekondadega Phycodurus ja Phyllopteryx samasse monofüleetilisse rühma, millest lähtuvalt järeldati, et nende mimikri on evolutsiooni käigus iseseisvalt välja arenenud konvergentsi teel.

Viited

Välislingid 
 Ribbon Seadragon Video. youtube.com

Kategooria:Merinõellased